Document ID: 32012D0171

A TANÁCS 2012/171/KKBP VÉGREHAJTÁSI HATÁROZATA
(2012. március 23.)
a Fehéroroszországgal szembeni korlátozó intézkedésekről szóló 2010/639/KKBP határozat végrehajtásáról
AZ EURÓPAI UNIÓ TANÁCSA,
tekintettel az Európai Unióról szóló szerződésre és különösen annak 31. cikke (2) bekezdésére,
tekintettel a 2010/639/KKBP tanácsi határozatra (1) és különösen annak 4. cikke (1) bekezdésére,
mivel:
(1)
A Tanács 2010. október 25-én elfogadta a 2010/639/KKBP határozatot.
(2)
Figyelembe véve a fehéroroszországi helyzet súlyosságát, további személyeket és szervezeteket kell felvenni a 2010/639/KKBP határozat V. mellékletében szereplő, korlátozó intézkedések hatálya alá tartozó személyek és szervezetek jegyzékébe.
(3)
A 2010/639/KKBP határozat V. mellékletében foglalt jegyzékben szereplő egyik személlyel kapcsolatos adatokat naprakésszé kell tenni.
(4)
A 2010/639/KKBP határozat V. mellékletét ennek megfelelően módosítani kell,
ELFOGADTA EZT A HATÁROZATOT:
1. cikk
A 2010/639/KKBP határozat V. mellékletét az e határozat I. mellékletének megfelelően kell módosítani.
2. cikk
Az e határozat II. mellékletében felsorolt személyeket és szervezeteket fel kell venni a 2010/639/KKBP határozat V. mellékletébe.
3. cikk
Ez a határozat az elfogadásának napján lép hatályba.
Kelt Brüsszelben, 2012. március 23-án.

Labels: 18
5
11